Torstein Sandø

Torstein Sandø (1927–2018) var en norsk journalist som var ansatt i NRK en årrekke. Han befattet seg mest med utenriksstoff og var blant annet NRKs korrespondent i USA.

Sandø ble magister i statsvitenskap ved Universitetet i Oslo og begynte sin yrkesaktive karriere i United Press i 1951. Fra 1953 til 1961 var han ansatt i NTBs utenriksredaksjon. Deretter var han i seks år utenriksmedarbeider i Arbeiderbladet. I 1967 ble Sandø ansatt i NRK og var i årene 1967–1969 og 1973–1977 NRKs korrespondent i henholdsvis New York og Washington D.C. Fra 1978 til 1980 var han pressetalsmann i Utenriksdepartementet. Senere var han programredaktør for NRKs samfunnsavdeling. Fra 1994 var han programredaktør i Dagsnytt.Torstein Sandø 90 år - Aftenposten 4. desember 2017

 Bibliografi 
 Charles de Gaulle (1963)

 Artikler 
 FN og Kongo (1961) (Tidens ekko: Aktuelle storpolitiske emner/Utgitt av Chr. Michelsens Institutt).
 FN i forvandling (1962) (Tidens ekko: Aktuelle storpolitiske emner/Utgitt av Chr. Michelsens Institutt).
 FNs Kongo-operasjon (1963) (Tidens ekko: Aktuelle storpolitiske emner/Utgitt av Chr. Michelsens Institutt).
 Frankrike under de Gaulle (1965) (Tidens ekko: Aktuelle storpolitiske emner/Utgitt av Chr. Michelsens Institutt).

Referanser

Kategori:Norske journalister
Kategori:Norske biografer
Kategori:NRK-journalister
Kategori:NRK-korrespondenter
Kategori:NRK-ledere
Kategori:Alumni fra Universitetet i Oslo
Kategori:Personer fra Fredrikstad kommune